กสิกรออกกองทุน 22 เดือนจ่าย 3% ต่อปี
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
29 ต.ค. 2565

น.ส.ยุพาวดี ตู้จินดา ผู้ช่วยกรรมการผู้จัดการ บริษัทหลักทรัพย์จัดการกองทุน กสิกรไทย เปิดเผยว่า บลจ.กสิกรไทย เตรียมขายกองทุนเปิดเค ตราสารหนี้ 22 เดือน เอ (KFI22MA) ขนาดกองทุน 5,500 ล้านบาท ระยะเวลาลงทุนประมาณ 1 ปี 10 เดือน เสนอขายในวันที่ 1824 ม.ค. 2554 คาดการณ์ผลตอบแทน 3% ต่อปี เพื่อเพิ่มทางเลือกในการลงทุนให้แก่ผู้ลงทุนที่ต้องการล็อกผลตอบแทนระยะยาวและคาดหวังโอกาสรับผลตอบแทนที่ดีกว่าอัตราดอกเบี้ยเงินฝากประจำที่มีระยะเวลาการออมใกล้เคียงกัน
สำหรับตราสารที่กองทุน KFI22MA คาดว่าจะลงทุนประกอบด้วย พันธบัตรรัฐบาลไทย พร้อมด้วยตราสารหนี้และเงินฝากของสถาบันการเงินในสหรัฐอาหรับเอมิเรตส์ อาทิ ธนาคาร Barclays ธนาคาร Emirates NBD ธนาคาร Union National Bank (UNB) ธนาคาร First Gulf Bank โดยมีนโยบายป้องกันความเสี่ยงจากอัตราแลกเปลี่ยนทั้งจำนวน